PMIndiaData/PMIndiaSum huggingface dataset:
న్యూ ఢిల్లీ లో జ‌రిగిన బుద్ధ జయంతి ఉత్స‌వాల‌కు హాజ‌రైన ప్ర‌ధాన మంత్రి

బుద్ధ జ‌యంతి ని పుర‌స్క‌రించుకొని న్యూ ఢిల్లీ లోని ఇందిరా గాంధీ ఇండోర్ స్టేడియ‌మ్ లో జ‌రిగిన ఉత్స‌వాల‌లో ప్ర‌ధాన మంత్రి శ్రీ న‌రేంద్ర మోదీ పాలుపంచుకొన్నారు. ఆయ‌న సంఘ్ దానాన్ని ప్రదానం చేశారు. సార‌నాథ్ లోని సెంట్ర‌ల్ ఇన్‌స్టిట్యూట్ ఆఫ్ హ‌య్య‌ర్ టిబెట‌న్ స్ట‌డీస్ కు మరియు బోధ్ గ‌య లోని ఆల్ ఇండియా భిక్షు సంఘానికి వైశాఖ స‌మ్మాన్ ప్ర‌శ‌స్తి ప‌త్రాన్ని కూడా అంద‌జేశారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, భార‌త‌దేశం ఒక విశిష్ట‌మైన వార‌స‌త్వానికి నిల‌య‌మ‌ని, మాన‌వాళి శ్రేయ‌స్సే ఈ దేశంలో అన్నింటి క‌న్నా మిన్న అయిన‌టువంటి ఆలోచ‌న‌గా ఉంటూ వ‌స్తోంద‌ని స్ప‌ష్టం చేశారు. బుద్ధ భ‌గ‌వానుని ప్ర‌బోధాలు అనేక దేశాలను తీర్చిదిద్దాయ‌ని ఆయ‌న చెప్పారు. భార‌త‌దేశం ఎన్న‌టికీ ఒక ఆక్ర‌మ‌ణదారుగా ఉండ‌ని విషయాన్ని ఆయ‌న గుర్తు చేశారు. బుద్ధ భ‌గ‌వానుడు చూపిన అష్టధర్మ సంఘ మార్గాన్ని గురించి ప్ర‌ధాన మంత్రి వివ‌రించారు. మ‌నం ఎదుర్కొంటున్న స‌మ‌స్య‌ల‌ను అధిగ‌మించ‌డం ఈ మార్గాన్ని అనుస‌రించ‌డం వ‌ల్ల సాధ్య‌ప‌డుతుంద‌ని ఆయ‌న అన్నారు. బుద్ధుడు అందించిన ప్రేమ మ‌రియు క‌రుణ లతో కూడిన సందేశం నేటి ప్ర‌పంచానికి ఎంతో లాభ‌కారి కాగ‌లుగుతుంద‌ని ప్ర‌ధాన మంత్రి చెప్పారు. కాబ‌ట్టి, బుద్ధుని ఎడ‌ల న‌మ్మ‌కం ఉన్న‌ వారంతా వారి వారి శ‌క్తుల‌ను ఏకం చేసి, ఈ పవిత్ర ఆశ‌య సాధ‌న‌ కు ముందుకు సాగాల‌ని ఆయన అన్నారు. బుద్ధ భ‌గ‌వానుడు చూపిన మార్గానికి అనుగుణంగా , ప్ర‌జ‌ల‌కు సేవ చేయాల‌నే ద‌యాళుత్వ భావ‌న‌తో ప్ర‌భుత్వం ప‌ని చేస్తోంద‌ని శ్రీ న‌రేంద్ర మోదీ అన్నారు. భార‌త‌దేశ సాంస్కృతిక వార‌స‌త్వాన్ని ప‌రిర‌క్షించే సువిశాల దార్శ‌నిక‌త‌తో కేంద్ర ప్ర‌భుత్వం పాటుప‌డుతోంద‌ని, ఇందులో బుద్ధ భ‌గ‌వానునితో ముడివ‌డిన‌టువంటి వార‌స‌త్వం కూడా మిళిత‌మై ఉంద‌ని ఆయ‌న చెప్పారు. బుద్ధిస్ట్ స‌ర్క్యూట్ కోసం 360 కోట్ల రూపాయ‌ల మొత్తాన్ని ఆమోదించ‌డం జ‌రిగిందని ఆయ‌న పేర్కొన్నారు. దేశం స్వాతంత్య్రాన్ని స‌ముపార్జించుకొని 75 సంవ‌త్స‌రాలు పూర్తి అయ్యే ఉత్స‌వాన్ని జ‌రుపుకొనే 2022వ సంవ‌త్స‌రం క‌ల్లా ఒక ‘న్యూ ఇండియా’ ను ఆవిష్క‌రించే దిశ‌గా ప్ర‌తి ఒక్క‌రూ వారి వంతు తోడ్పాటు ను అందించాల‌ని స‌భికుల‌కు ప్ర‌ధాన మంత్రి ఉద్బోధించారు. ప్ర‌తి ఒక్క‌ వ్యక్తీ కొన్ని కార్య‌భారాల‌ను గుర్తించాల‌ని, వాటిని ఆ రోజు క‌ల్లా సాధిస్తాననే సంక‌ల్పాన్ని తీసుకోవాల‌ని ఆయ‌న కోరారు.
మేఘాల‌య రాష్ట్ర అవ‌త‌ర‌ణ దినం సంద‌ర్భంగా ఆ రాష్ట్ర ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ మేఘాల‌య ప్రజలకు ఆ రాష్ట్ర అవ‌త‌ర‌ణ దినం సందర్భంగా శుభాకాంక్ష‌లు తెలిపారు. “మేఘాల‌య ప్ర‌జ‌ల వాత్స‌ల్యాన్నినేను ఎప్పటికీ నా మ‌న‌సులో పదిలపరచుకొంటాను. ఈ రాష్ట్రం యొక్క ప్రాకృతిక శోభ వశీకరింపచేసుకొనేదిగా ఉంటుంది. మేఘాల‌య ప్ర‌జ‌లకు శ్రేయ‌స్సును, చ‌క్క‌ని ఆరోగ్యాన్ని ప్రసాదించాలని ఆ ఈశ్వ‌రుడిని నేను ప్రార్థిస్తున్నాను” అని ప్ర‌ధాన మంత్రి త‌న సందేశంలో పేర్కొన్నారు.
బారాబంకీ లో పూర్వాంచల్ ఎక్స్ ప్రెస్ వే పై జరిగిన ఒకరోడ్డు దుర్ఘటన లో ప్రాణనష్టం వాటిల్లినందుకు సంతాపం తెలిపిన ప్రధాన మంత్రి

బారాబంకీ లో పూర్వాంచల్ ఎక్స్ ప్రెస్ వే పై జరిగిన ఒక రోడ్డు దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ దుర్ఘటన లో గాయపడిన వ్యక్తులు త్వరిత గతి న కోలుకోవాలంటూ ఆ ఈశ్వరుడి ని ఆయన ప్రార్థించారు. స్థానిక పాలన యంత్రాంగం చేతనైన అన్ని విధాలు గాను సహాయాన్ని అందిస్తోంది అని ప్రధాన మంత్రి అన్నారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘బారాబంకీ లో పూర్వాంచల్ ఎక్స్ ప్రెస్ వే పై జరిగిన దుర్ఘటన అత్యంత దుఃఖదాయకం గా ఉంది. ఈ ప్రమాదం లో ప్రాణాల ను కోల్పోయిన వ్యక్తుల కు నేను నా శోకాన్ని మరియు సంవేదన ను వ్యక్తం చేస్తున్నాను. దీనితో పాటు గా క్షతగాత్రులందరూ శీఘ్రం గా పున:స్వస్థులు కావాలని ఆకాంక్షిస్తున్నాను. రాష్ట్ర ప్రభుత్వం యొక్క పర్యవేక్షణ లో స్థానిక పాలన యంత్రాంగం చేతనైన అన్ని విధాలు గాను సహాయాన్ని అందించడం లో తలమునకలుగా ఉంది.’’ అని పేర్కొంది.
సిర్‌ మౌర్ లో జరిగిన ప్ర‌మాదం లో ప్రాణ‌న‌ష్టం వాటిల్ల‌డం ప‌ట్ల సంతాపం తెలిపిన ప్ర‌ధాన మంత్రి

హిమాచ‌ల్ ప్ర‌దేశ్ లోని సిర్‌ మౌర్ లో జ‌రిగిన ఒక ప్ర‌మాదం కార‌ణం గా ప్రాణ‌న‌ష్టం సంభ‌వించ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. మృతుల ద‌గ్గ‌రి సంబంధికుల‌ కు పిఎమ్ఎన్ఆర్ఎఫ్ నుంచి రెండేసి ల‌క్ష‌ల రూపాయ‌ల చొప్పున, గాయ‌ప‌డిన వారికి 50,000 రూపాయ‌ల వంతున ప‌రిహారాన్ని అందించ‌డం జ‌రుగుతుందని పిఎమ్ఒ త‌ర‌ఫున చేసిన ఒక ట్వీట్ లో ప్ర‌ధాన మంత్రి తెలియజేశారు. ఆ ట్వీట్ ఈ కింది విధం గా ఉంది: ‘‘హిమాచ‌ల్ ప్ర‌దేశ్ లోని సిర్‌ మౌర్ లో జ‌రిగిన ఒక ప్ర‌మాదం లో ప్రాణ‌న‌ష్టం సంభ‌వించ‌డం నన్ను వేదన‌ కు గురి చేసింది. ఆప్తుల‌ ను కోల్పోయిన కుటుంబాల‌ కు ఇదే నా సంతాపం. గాయ‌ప‌డిన‌ వారు త్వ‌ర‌గా కోలుకోవాలి అంటూ ఆ ఈశ్వ‌రుడి ని ప్రార్థిస్తున్నాను. మృతుల ద‌గ్గ‌రి సంబంధికుల కు పిఎమ్ఎన్ఆర్ఎఫ్ నుంచి 2 ల‌క్ష‌ల రూపాయ‌ల చొప్పున ప‌రిహారాన్ని అందించ‌డం జ‌రుగుతుంది. గాయ‌ప‌డ్డ‌ వ్యక్తుల కు 50,000 రూపాయ‌ల వంతుల ఇవ్వ‌డం జ‌రుగుతుంది: ప్ర‌ధాన మంత్రి మోదీ.’’
అయోధ్య తీర్పు విష‌యంలో శాంతి, సామ‌ర‌స్య‌త‌ను కాపాడాల్సిందిగా ప్ర‌ధాన‌మంత్రి పిలుపు

అయోధ్య తీర్పు కు సంబంధించి ప్ర‌జ‌లు శాంతి, సామ‌ర‌స్యాలతో మెల‌గ‌వ‌ల‌సిందిగా ప్ర‌ధాన‌మంత్రి న‌రేంద్ర మోదీ ఈరోజు పిలుపునిచ్చారు. “ అయోధ్య అంశంపై సుప్రీంకోర్టు త‌న తీర్పును వెలువ‌రించింది. ఈ తీర్పును ఒక‌రికి గెలుపు లేదా మ‌రొక‌రికి ఓట‌మిగా చూడ‌రాదు . అది రామ భ‌క్తికానివ్వండి, ర‌హీమ్ భ‌క్తి కానివ్వండి. మ‌నం రాష్ట్ర‌భ‌క్తి స్ఫూర్తిని బ‌లోపేతం చేయాలి. ఈ సంద‌ర్భంగా శాంతి, సామ‌ర‌స్యం వెల్లివిరియు గాక‌. సుప్రీంకోర్టు వెలువ‌రించిన అయోధ్య తీర్పు చెప్పుకోద‌గిన‌ది, ఎందువ‌ల్ల నంటే, ఏ వివాదాన్ని అయినా చ‌ట్ట ప్ర‌క్రియ స్ఫూర్తితో సామ‌ర‌స్య‌పూర్వ‌కంగా ప‌రిష్క‌రించుకోవ‌చ్చ‌ని ఇది ప్ర‌ముఖంగా తెలియ‌జేస్తున్న‌ది. ఇది స్వేచ్ఛ‌, పార‌ద‌ర్శ‌క‌త‌, మన న్యాయ‌వ్య‌వ‌స్థ ముందుచూపును పున‌రుద్ఘాటిస్తోంది. చ‌ట్టం ముందు అంద‌రూ స‌మాన‌మే అనే దానిని ఇది తెలియ‌జేస్తున్న‌ది . ద‌శాబ్దాలుగా న‌లుగుతున్న ఈ అంశాన్ని న్యాయ‌వ్య‌వ‌స్థ సామ‌ర‌స్య‌పూర్వ‌కంగా ప‌రిష్క‌రించింది. ప్ర‌తి ఒక్క‌రి త‌ర‌ఫున‌, ప్ర‌తి అంశం ప‌రిగ‌ణ‌న‌లోకి తీసుకోవడంతోపాటు బిన్న అభిప్రాయాలు వ్య‌క్తం చేసేందుకు త‌గిన అవ‌కాశం ఇవ్వ‌డం జ‌రిగింది. ఈ తీర్పు న్యాయ ప్ర‌క్రియ‌పై ప్ర‌జ‌ల‌లో విశ్వాసాన్ని మ‌రింత పెంపొందించ‌గ‌ల‌దు. ఈరోజు వ‌చ్చిన తీర్పు సంద‌ర్భంగా 130 కోట్ల మంది భార‌తీయ ప్ర‌జ‌లు ప్ర‌శాంత‌త‌ను, శాంతిని పాటించ‌డం అనేది, శాంతియుత స‌హ‌జీవ‌నానికి గ‌ల భార‌త‌దేశ అంత‌ర్గ‌త క‌ట్టుబాటును తెలియజేస్తున్న‌ది. ఈ ర‌క‌మైన ఐక్య‌త‌, అంద‌రూ ఒక్క‌టేన‌న్న భావ‌న మ‌న‌దేశ అభివృద్ధి ప‌థాన్ని శ‌క్తిమంతం చేస్తుంది. ప్ర‌తి ఒక్క భార‌తీయుడు సాధికార‌త పొందుగాక‌”
గ్రేట‌ర్ నోయెడా లో రేపు అనేక అభివృద్ధి ప‌థ‌కాల‌ ను ప్రారంభించ‌నున్న ప్ర‌ధాన మంత్ర

ప్రధాన మంత్రి శ్రీ నరేంద్ర మోదీ రేప‌టి రోజు న అన‌గా 2019 వ సంవ‌త్స‌రం మార్చి 9వ తేదీ నాడు ఉత్త‌ర్ ప్ర‌దేశ్ లోని గ్రేట‌ర్ నోయెడా ను సంద‌ర్శించ‌నున్నారు. గ్రేట‌ర్ నోయెడా లో గ‌ల పండిత్ దీన్ ద‌యాళ్ ఉపాధ్యాయ ఇన్‌స్టిట్యూట్ ఆఫ్ ఆర్కియాల‌జి లో వివిధ అభివృద్ధి ప‌థకాల‌ ను ఆయ‌న ప్రారంభించనున్నారు. పండిత్ దీన్ ద‌యాళ్ ఉపాధ్యాయ ఇన్‌స్టిట్యూట్ ఆఫ్ ఆర్కియాల‌జి ప్రారంభ సూచ‌కం గా ఒక ఫ‌ల‌కాన్ని ప్ర‌ధాన మంత్రి ఆవిష్క‌రించ‌నున్నారు. సంస్థ ఆవ‌ర‌ణ లో పండిత్ దీన్ ద‌యాళ్ ఉపాధ్యాయ యొక్క విగ్ర‌హాన్ని ఆయ‌న ఆవిష్క‌రిస్తారు. ఆర్కియ‌లోజిక‌ల్ స‌ర్వే ఆఫ్ ఇండియా (ఎఎస్ఐ) లో భాగం అయిన పండిత్ దీన్ ద‌యాళ్ ఉపాధ్యాయ ఇన్‌స్టిట్యూట్ ఆఫ్ ఆర్కియాల‌జీ గ్రేట‌ర్ నోయెడా లో ఉన్న నాలెడ్జ్ పార్క్-II లో ఏర్పాటయింది. మెట్రో లో భాగ‌మైన నోయెడా సిటీ సెంట‌ర్- నోయెడా ఇలెక్ట్రానిక్ సిటీ స్టేశ‌న్ ను ప్ర‌ధాన మంత్రి ప్రారంభించనున్నారు. నోయెడా నివాసుల‌ కు సౌక‌ర్యం గా ఉండేట‌టువంటి మ‌రియు వేగవంతం గా ఉండేటటువంటి ర‌వాణా సాధ‌నాన్ని ఈ కొత్త సెక్ష‌న్ ప్ర‌సాదిస్తుంది. ఇది ర‌హ‌దారుల పై ర‌ద్దీ ని త‌గ్గిస్తుంది. అంతేకాకుండా, ప‌ర్యావ‌ర‌ణ మైత్రీపూర్వక‌మైన‌టువంటి ర‌వాణా సాధనం గా కూడా ఉంటుంది. 6.6 కిలోమీటర్ల మేర సాగే ఈ సెక్ష‌న్ ఢిల్లీ మెట్రో యొక్క బ్లూ లైన్ కు ఒక విస్త‌ర‌ణ‌ గా ఉంది. రెండు థ‌ర్మ‌ల్ ప‌వ‌ర్ ప్లాంటు ల‌కు కూడా ప్ర‌ధాన మంత్రి శంకుస్థాప‌న చేయ‌నున్నారు. వాటిలో ఒక‌టోది 1320 మెగావాట్ సామ‌ర్ధ్యం తో ఉత్త‌ర్ ప్ర‌దేశ్ లోని బులంద్ శహ‌ర్ జిల్లా లో గ‌ల ఖుర్జా లో ఏర్పాట‌వుతున్న సూప‌ర్ థ‌ర్మ‌ల్ ప‌వ‌ర్ ప్లాంటు. ఒక్కొక్క‌టి 660 ఎండ‌బ్ల్యు సామ‌ర్ధ్యం తో ఉండే రెండు యూనిట్లు గా ఇది ఏర్పాటు కానుంది. సూప‌ర్ క్రిటిక‌ల్ టెక్నాల‌జీ స‌హాయం తో ఈ ప‌థ‌కం ప‌ని చేస్తుంది. ప‌ర్యావ‌ర‌ణాన్ని ప‌రిర‌క్షించ‌డం కోసం అత్యంత అధునాత‌న‌మైన ఉద్గార నియంత్ర‌ణ సంబంధ సాంకేతిక ప‌రిజ్ఞానాన్ని దీనికి జ‌త చేయ‌నున్నారు. విద్యుత్తు ను ఉత్ప‌త్తి చేయ‌డం కోసం త‌క్కువ ఇంధ‌నాన్ని ఉప‌యోగించుకొంటూ, అధిక సామ‌ర్ధ్యం తో ఇది ప‌ని చేస్తుంది. ఖుర్జా ప్లాంటు ఉత్త‌ర ప్రాంతం లో, మ‌రీ ముఖ్యం గా ఉత్త‌ర్ ప్ర‌దేశ్ లో విద్యుత్తు కొర‌త ప‌రిస్థితి ని మార్చివేయ‌ గ‌లుగుతుంది. అలాగే, ఉత్త‌రాఖండ్‌, రాజ‌స్థాన్, హిమాచ‌ల్ ప్ర‌దేశ్, ఇంకా ఢిల్లీ వంటి రాష్ట్రాల‌ కు ల‌బ్ధి ని చేకూర్చుతుంది. ఈ ప‌థ‌కం బులంద్ శహ‌ర్ జిల్లా తో పాటు ఉత్త‌ర్ ప్ర‌దేశ్ లోని ప‌శ్చిమ ప్రాంత జిల్లా ల‌లో చెప్పుకోద‌గిన స్థాయి లో ప్ర‌త్య‌క్ష మ‌రియు ప‌రోక్ష ఉపాధి ని క‌ల్పించ‌డ‌మే కాకుండా ఆయా ప్రాంతాల స‌ర్వ‌తోముఖ అభివృద్ధి కి సైతం బాట ప‌రుస్తుంద‌ని ఆశిస్తున్నారు. ఇక రెండో ప్లాంటు ను బిహార్ లోని బ‌క్స‌ర్ లో నెల‌కొల్పుతున్నారు. ఈ థ‌ర్మ‌ల్ ప‌వ‌ర్ ప్లాంటు కు 1320 మెగా వాట్ల సామ‌ర్ధ్యం ఉంటుంది. వీడియో లింక్ ద్వారా బ‌క్స‌ర్ థ‌ర్మ‌ల్ ప‌వ‌ర్ ప్లాంటు ను ప్రారంభించ‌నున్నారు. ఈ ప్లాంటు కూడా సూప‌ర్ క్రిటిక‌ల్ టెక్నాల‌జీ పై ఆధార‌ప‌డి ప‌ని చేస్తుంది. ఇందులో ఒక్కొక్క‌టి 660 ఎండబ్ల్యు సామర్ధ్యం తో కూడిన రెండు యూనిట్లు ఉంటాయి. ప‌ర్యావ‌ర‌ణాన్ని ప‌రిర‌క్షించ‌డం కోసం మరియున అధిక సామర్థ్యం కోసం అత్యంత అధునాత‌న‌మైన ఉద్గార నియంత్ర‌ణ సంబంధ సాంకేతిక ప‌రిజ్ఞానాన్ని దీనికి జ‌త చేయ‌నున్నారు. బిహార్ లో మ‌రియు తూర్పు ప్రాంతం లో విద్యుత్తు లోటు స్థితి ని బ‌క్స‌ర్ ప్లాంటు మార్చివేయ‌ గ‌లుగుతుంది. ప్ర‌ధాన‌ మంత్రి ఆ త‌రువాత జ‌న స‌మూహాన్ని ఉద్దేశించి ప్ర‌సంగిస్తారు.
సి.రాజ‌గోపాలాచారి జ‌యంతి సంద‌ర్భంగా ప్ర‌ధాని నివాళి

శ్రీ సి.రాజ‌గోపాలాచారి జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు నివాళి అర్పించారు. ” శ్రీ సి.రాజ‌గోపాలాచారి దేశం కోసం విశిష్ట సేవలు అందించారు. గొప్ప స్వాతంత్ర్య స‌మ‌ర‌యోధుడు, మేధావి అయిన ఆయ‌న జ‌యంతి సంద‌ర్భంగా నివాళులు అర్పిస్తున్నాను ” అని ప్ర‌ధాన మంత్రి పేర్కొన్నారు.
దంతవైద్యుల (స‌వ‌ర‌ణ‌) బిల్లు, 2017 ను ప్ర‌వేశ‌పెట్టేందుకు ఆమోదం తెలిపిన మంత్రివ‌ర్గం

దంతవైద్యుల (స‌వ‌ర‌ణ‌) బిల్లు, 2017 ను పార్ల‌మెంటులో ప్ర‌వేశ‌పెట్టేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఆమోదాన్ని తెలిపింది. అయితే ఇది దంతవైద్యుల చ‌ట్టం, 1948 (16 ఆఫ్ 1948)లో లెజిస్లేటివ్ డిపార్ట్ మెంటు అవ‌స‌ర‌మ‌ని భావించే ఏదైనా స‌వ‌ర‌ణతో కూడిన లేదా త‌త్పర్య‌వ‌సాన ప్ర‌భావంతో కూడిన ముసాయిదా ర‌చ‌న‌లోని మార్పులకు లోబ‌డి ఉంటుంది. ఈ స‌వ‌ర‌ణ అనావ‌శ్య‌త‌ను త‌గ్గించ‌గ‌లుగుతుంది. స‌వ‌రించ‌బోయే క్లాజుల‌లో దంతవైద్యుల చ‌ట్టం, 1948 లోని ప్రొవిజన్ ల‌లో కొన్ని మార్పుల‌కు సంబంధించిన ఈ కింది అంశాలు.. 1. సెక్ష‌న్ 3 కు సంబంధించిన (ఎఫ్‌) క్లాజ్ లోని డెంట‌ల్ కౌన్సిల్ ఆఫ్ ఇండియా యొక్క స‌భ్య‌త్వం మ‌రియు 2. పైన పేర్కొన్న చ‌ట్టంలోని 21వ సెక్ష‌న్ (బి) క్లాజు మ‌రియు 23వ సెక్ష‌న్ (బి) క్లాజుల ప‌రిధి లోని స్టేట్ అండ్ జాయింట్ స్టేట్ డెంట‌ల్ కౌన్సిల్స్ యొక్క స‌భ్య‌త్వం లకు సంబంధించినవి.. కలిసి ఉంటాయి. పూర్వ‌రంగం: ప్ర‌స్తుతం అమ‌లులో ఉన్న చ‌ట్టం ప్ర‌కారం, దంత వైద్యులు డెంట‌ల్ కౌన్సిల్ ఆఫ్ ఇండియా లోని పార్ట్ – బి లో కేంద్ర ప్ర‌భుత్వ నామినీలుగా రిజిస్ట‌రై ఉండాలి. అలాగే, పార్ట్ – బి నుండి న‌లుగురు/ఇద్ద‌రు స‌భ్యులు చొప్పున.. స్టేట్ /జాయింట్ స్టేట్ డెంట‌ల్ కౌన్సిల్స్‌ కు ఎన్నికవ్వాలి. అయితే, ఇది త‌న ఔచిత్యాన్ని కోల్పోయింది. వారి ప్రాతినిధ్యం తాలూకు వ్య‌వ‌స్థ‌ల అనావ‌శ్య‌క‌త‌ను త‌గ్గించాలనే దృష్టి కోణంలో నుండి ప‌రిశీలించిన కేంద్ర ప్ర‌భుత్వం, ఈ ప్రొవిజన్ లను తొల‌గించాల‌ని నిర్ణ‌యించింది. ఇలా చేసినందువ‌ల్ల వారి ప్రాతినిధ్యం ఇక‌ మీదట త‌ప్ప‌నిస‌రి ఏమీ కాబోదు.
జాతీయ థర్మల్ విద్యుత్ కార్పొరేష‌న్ లిమిటెడ్ ప్రాజెక్టులు నిర్మాణంలోగ‌ల రాష్ట్రాల‌కు అక్క‌డి విద్యుదుత్పాద‌న‌లో అధిక‌శాతం కేటాయించేందుకు కేంద్ర మంత్రిమండ‌లి ఆమోదం

తెలంగాణ‌, ఝార్ఖండ్ రాష్ట్రాల్లో నిర్మాణంలోగ‌ల జాతీయ థ‌ర్మ‌ల్ విద్యుత్ కార్పొరేష‌న్ (NTPC) లిమిటెడ్ ప్రాజెక్టుల ఉత్పాద‌న‌లో 85 శాతాన్ని ఆ రాష్ట్రాల‌కే కేటాయించే ప్ర‌తిపాద‌న‌కు ప్ర‌ధాన‌మంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండ‌లి అంగీకారం తెలిపింది. తెలంగాణ‌లో ఎన్టీపీసీ 4000 మెగావాట్ల @తెలంగాణ సూప‌ర్ థ‌ర్మ‌ల్ ప‌వ‌ర్ ప్రాజెక్టును నిర్మిస్తోంది. అలాగే ఝార్ఖండ్‌లో ఎన్టీపీసీ అనుబంధ సంస్థ ప‌ట్రాటు విద్యుత్ ఉత్పాద‌న్ నిగ‌మ్ లిమిటెడ్ (PVUNL) మ‌రో 4000 మెగావాట్ల (ప‌ట్రాటు థ‌ర్మ‌ల్ ప‌వ‌ర్ స్టేష‌న్) కేంద్రాన్ని నిర్మిస్తోంది. ఈ నేప‌థ్యంలో స‌ద‌రు రెండు విద్యుత్ ప్రాజెక్టులు ఉత్ప‌త్తిచేసే విద్యుత్తులో 85 శాతం వంతున ఆ రాష్ట్రాల‌కే కేటాయించాల‌ని కేంద్ర ఇంధ‌న శాఖ పంపిన ప్ర‌తిపాద‌న‌కు మంత్రిమండ‌లి ఆమోద‌ముద్ర వేసింది. వివరాలు: ఈ రెండు ప్రాజెక్టులూ రెండు దశలలో నిర్మితమవుతున్నాయి. తెలంగాణ సూపర్ థర్మల్ పవర్ ప్రాజక్టు (TSTPP) ఆ రాష్ట్రంలోని పెద్ద‌ప‌ల్లి జిల్లా రామగుండంలో నిర్మిత‌మ‌వుతోంది. అలాగే ప‌ట్రాటు సూప‌ర్ థ‌ర్మ‌ల్ ప‌వ‌ర్ స్టేష‌న్ (PTPS) ఝార్ఖండ్‌లోని రామ్‌గ‌ఢ్ జిల్లాలో నిర్మిత‌మ‌వుతోంది. ఇందులో TSTPP ఒక్కొక్క‌టి 800 మెగావాట్ల సామ‌ర్థ్యంగ‌ల రెండు యూనిట్లు తొలిద‌శ‌లో పూర్తికానుండగా మ‌రో ఇంతే సామ‌ర్థ్యంగ‌ల మ‌రో మూడు యూనిట్లు రెండో ద‌శ‌లో పూర్త‌వుతాయి. ఇక PTPSలో భాగంగా ఒక్కొక్క‌టి 800 మెగావాట్ల సామ‌ర్థ్యంగ‌ల మూడు యూనిట్లు తొలిద‌శ‌లో, అంతే సామ‌ర్థ్యం ఉన్న రెండు యూనిట్లు మ‌లిద‌శ‌లో పూర్త‌వుతాయి. ఆంధ్ర‌ప్ర‌దేశ్ పున‌ర్వ్య‌వ‌స్ఠీక‌ర‌ణ చ‌ట్టం-2014లోని 13వ షెడ్యూలు ప్రకారం… థ‌ర్మ‌ల్ ప‌వ‌ర్ కార్పొరేష‌న్ కొత్త రాష్ట్రం తెలంగాణ‌లో 4000 మెగావాట్ల విద్యుదుత్పాద‌న ప్రాజెక్టును నెల‌కొల్పాల్సి ఉంది. కాగా, ఝార్ఖండ్ రాష్ట్ర ప్ర‌భుత్వం, ఎన్టీపీసీ సంయుక్తంగా చేప‌ట్టిన‌ 4000 మెగావాట్ల థ‌ర్మ‌ల్ విద్యుత్ కేంద్రం (PTPS) విస్త‌ర‌ణ ప్రాజెక్టు నిర్మాణానికి కుదిరిన ఒప్పందంలోని ప్రాథ‌మిక ష‌ర‌తు మేర‌కు ఆ కేంద్రంలో ఉత్ప‌త్త‌య్యే విద్యుత్తులో ఆ రాష్ట్రానికి 85 శాతం కేటాయించాల్సి ఉంది. ప్ర‌స్తుతం రెండు రాష్ట్రాల్లోని ప్రాజెక్టులలో తొలిద‌శ నిర్మాణం సాగుతుండ‌గా, తెలంగాణ‌లో 2020-2021 సంవ‌త్స‌రం మూడో త్రైమాసికంలో ఉత్పాద‌న ప్రారంభ‌మ‌య్యే అవ‌కాశాలున్నాయ‌ని భావిస్తున్నారు. దీని నిర్మాణానికి 29.01.2016లో రూపొందించిన అంచ‌నాల ప్ర‌కారం రూ.11,811.26 కోట్లు వ్య‌య‌మ‌వుతాయి. ఈ మొత్తంలో 2018 మార్చినాటి లెక్క‌ల ప్ర‌కారం రూ.1,849 కోట్లు ఖ‌ర్చ‌య్యాయి. ఇక PTPS తొలిద‌శ విస్త‌ర‌ణ ప్రాజెక్టు కింద‌ 2022-2023 సంవ‌త్స‌రం నాలుగో త్రైమాసికానికి ఉత్పాద‌న మొద‌లవుతుంద‌ని భావిస్తున్నారు. దీని నిర్మాణానికి 30.10.2017నాటి పెట్టుబ‌డుల ఆమోదం ప్ర‌కారం రూ.18,668 కోట్లు వ్య‌య‌మ‌వుతాయి. ఈ మొత్తంలో 2018 మార్చినాటి లెక్క‌ల ప్ర‌కారం రూ.247.66 కోట్లు ఖ‌ర్చ‌య్యాయి. ప్రభావం: విభ‌జ‌నానంత‌రం రాష్ట్ర ప్ర‌గ‌తి, సుస్థిర అభివృద్ధి దిశ‌గా కేంద్ర ప్ర‌భుత్వం చ‌ర్య‌లు తీసుకోవాలంటున్న ఆంధ్ర‌ప్ర‌దేశ్ పున‌ర్వ్య‌వ‌స్థీక‌ర‌ణ చ‌ట్టంలోని 13వ షెడ్యూల్ నిర్దేశం మేర‌కు TSTPP నుంచి తెలంగాణకు అధిక విద్యుత్ కేటాయించ‌డంద్వారా కేంద్రం త‌న బాధ్య‌త‌ను నెర‌వేరుస్తోంది. అదేవిధంగా PTPS నుంచి ఝార్ఖండ్‌కు అధిక విద్యుత్తు కేటాయించ‌డంవ‌ల్ల ఆ రాష్ట్ర విద్యుత్ స‌ర‌ఫ‌రా బాగా మెరుగుప‌డి, అంద‌రికీ విద్యుత్తు స‌ర‌ఫ‌రాపై ప్ర‌భుత్వ ల‌క్ష్యం నెర‌వేరుతుంది.
హేమ‌వ‌తి నంద‌న్ బ‌హుగుణ స్మార‌క త‌పాల బిళ్ళ‌ను విడుద‌ల చేసిన ప్ర‌ధాన మంత్రి

ఉత్త‌ర్ ప్రదేశ్ పూర్వ ముఖ్య‌మంత్రి, కీర్తిశేషులు శ్రీ హేమ‌వ‌తి నంద‌న్ బ‌హుగుణ స్మార‌కార్థం తీసుకు వ‌చ్చిన ఒక త‌పాలా బిళ్ళ ను ప్ర‌ధాన మంత్రి శ్రీ న‌రేంద్ర మోదీ ఈ రోజు విడుద‌ల చేశారు. ఈ సంద‌ర్భంగా ప్ర‌ధాన మంత్రి మాట్లాడుతూ, శ్రీ బ‌హుగుణ ప్ర‌జాస్వామిక విలువ‌ల‌కు నిబ‌ద్ధుడైన ఒక నేత‌ అంటూ అభివ‌ర్ణించారు. గాంధీ మ‌హాత్ముడు, ఆచార్య వినోబా భావే, ఆచార్య న‌రేంద్ర దేవ్‌, శ్రీ రామ్ మ‌నోహ‌ర్ లోహియా, మ‌రియు శ్రీ చంద్ర‌శేఖ‌ర్ అజాద్ లతో సహా ప‌లువురు విభిన్న నేత‌ల నుండి శ్రీ బ‌హుగుణ ప్రేర‌ణ‌ను పొందార‌ని ఆయ‌న అన్నారు. విద్య రంగం లో మ‌రియు దేశంలో ప‌ర్వ‌త‌మ‌య ప్రాంతాల అభివృద్ధి లో శ్రీ బ‌హుగుణ అందించిన తోడ్పాటు ను గురించి కూడా ప్ర‌ధాన మంత్రి సుదీర్ఘంగా వివరించారు. ఈ కార్య‌క్ర‌మంలో క‌మ్యూనికేశన్ ల శాఖ స‌హాయ మంత్రి (స్వ‌తంత్ర బాధ్యత‌) శ్రీ మ‌నోజ్ సిన్హా పాలుపంచుకొన్నారు. శ్రీ విజ‌య్ బ‌హుగుణ, ఇంకా డాక్ట‌ర్ రీతా బ‌హుగుణ లు సహా శ్రీ బహుగుణ కుటుంబానికి చెందిన ఇతర స‌భ్యులు కూడా ఈ కార్య‌క్ర‌మానికి హాజ‌ర‌య్యారు.
ఆరోగ్య ప‌రిశోధ‌న రంగం లో భార‌త‌దేశాని కి, నేపాల్ కు మ‌ధ్య ఎమ్ఒయు కు ఆమోదం తెలిపిన మంత్రిమండ‌లి

భార‌త‌దేశాని కి చెందిన ఇండియ‌న్ కౌన్సిల్ ఆఫ్ మెడిక‌ల్ రిస‌ర్చ్ (ఐసిఎమ్ఆర్‌) 2020 న‌వంబ‌ర్ 17న, నేపాల్ కు చెందిన నేపాల్ హెల్థ్ రిస‌ర్చ్ కౌన్సిల్ (ఎన్‌హెచ్ఆర్‌సి) 2021 జ‌న‌వ‌రి 4న సంత‌కాలు చేసిన ఒక అవ‌గాహ‌న పూర్వ‌క ఒప్పంద ప‌త్రం (ఎమ్ఒయు) వివ‌రాల ను ప్ర‌ధాన మంత్రి శ్రీ నరేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకు రావ‌డ‌మైంది. ప‌ర‌స్ప‌ర ప్ర‌యోజ‌నాలు ముడిప‌డినటువంటి సరిహద్దులకు ఆవలి ఆరోగ్య అంశాలు, ఆయుర్వేదం/ సాంప్ర‌దాయ‌క ఔష‌ధాలు, ఓష‌ధీ మొక్క‌లు, జ‌ల‌ వాయు ప‌రివ‌ర్త‌న‌, ఆరోగ్యం, అసాంక్రామిక వ్యాధులు, మాన‌సిక స్వ‌స్థ‌త‌, జ‌నాభా ఆధారిత కేన్స‌ర్ రిజిస్ట్రీ, ఉష్ణదేశీయ వ్యాధులు (రోగ వాహ‌క వ్యాధులైన డెంగీ, చిక‌న్‌గ‌న్యా, మ‌లేరియా, జెఇ వగైరా), చ‌లి జ్వ‌రం, క్లినిక‌ల్ ట్ర‌య‌ల్ రిజిస్ట్రీ, ఆరోగ్య ప‌రిశోధ‌న సంబంధిత నైతిక నియ‌మావ‌ళి, జ్ఞానం ఆదాన ప్ర‌దానాల ద్వారా సామ‌ర్ధ్యం పెంపుద‌ల‌, నైపుణ్య సంబంధిత ఉప‌క‌ర‌ణాలు, ఫెలోస్, ఉపకరణాల స్వీకరణ కు ఉద్దేశించినటువంటి సహకారం, మార్గ‌దర్శ‌క సూత్రాలు, ఆరోగ్య ప‌రిశోధ‌న కు సంబంధించిన ప్రోటోకాల్స్‌, ఉత్త‌మ అభ్యాసాలు వంటి వాటికి సంబంధించిన సంయుక్త ప‌రిశోధ‌న కార్య‌క‌లాపాల లో స‌హ‌క‌రించుకోవాలి అనేది ఈ ఎమ్ఒయు ఉద్దేశ్యాల లో భాగం గా ఉంది. ఈ ఎంఒయు లో భాగం గా ఆమోదించే ప‌రిశోధ‌న తాలూకు కాంపోనంట్స్ కు అయ్యే ఖ‌ర్చు ను ప్ర‌తి ఒక్క ప‌క్షం భ‌రించ‌వ‌ల‌సి ఉంటుంది. ఈ ప‌రిశోధ‌న ను ఆయా దేశాల లో నిర్వ‌హించ‌డ‌ం గాని, లేదా మూడో ప‌క్షం ఆర్థిక స‌హాయం కోసం క‌ల‌సి ద‌ర‌ఖాస్తు చేసుకోవడానికి గాని ఆస్కారం ఉంటుంది. ఆమోదం తెలిపిన స‌హ‌కార పూర్వ‌క ప్రాజెక్టుల కు గాను శాస్త్రవేత్త‌ ల ఆదాన ప్ర‌దానం కోసం, వారిని పంపించే పక్షం (దేశం) శాస్త్రవేత్త‌ ల ప్ర‌యాణాని కి అయ్యే ఖ‌ర్చు ను తానే భ‌రించవ‌ల‌సి ఉంటుంది. స‌ద‌రు శాస్త్రవేత్త‌/ప‌రిశోధ‌కుల వ‌స‌తి ఖ‌ర్చులు, మ‌నుగ‌డ కు అయ్యే ఖ‌ర్చుల ను వారిని స్వాగ‌తించే ప‌క్షం స‌మ‌కూర్చ‌వ‌ల‌సి ఉంటుంది. వ‌ర్క్ శాపు లు/ స‌మావేశాల కోసం ఖ‌ర్చుల ను భ‌రించే అంశం లో ఆ కాలం లో అందుబాటు లో ఉన్న నిధుల ను బ‌ట్టి ఎప్ప‌టికి అప్పుడు నిర్ణ‌యాన్ని తీసుకొనేందుకు వీలు ఉంటుంది. ఈ కార్య‌క‌లాపాలన్నిటిని అమ‌లు ప‌ర‌చ‌డానికి చేసుకొనే ఏర్పాటుల పై – అటువంటి కార్య‌క్ర‌మం ఆరంభమయ్యే క‌న్నా ముందే- ఉభ‌య ప‌క్షాలు ఒక అంగీకారానికి రావ‌ల‌సి ఉంటుంది.
కతర్ అమీర్ శ్రీ శేఖ్ తమీమ్ బిన్ హమద్ అల్- థానీ తో టెలిఫోన్ లో సంభాషించిన ప్ర‌ధాన‌ మంత్రి

స్నేహశీలురైనటువంటి కతర్ ప్రజల కు ఈద్-ఉల్-ఫిత్ర్ శుభాకాంక్షల ను వ్యక్తం చేసేందుకు గాను కతర్ అమీర్ శ్రీ శేఖ్ తమీమ్ బిన్ హమద్ అల్- థానీ తో ప్ర‌ధాన‌ మంత్రి శ్రీ న‌రేంద్ర‌ మోదీ ఈ రోజు న టెలిఫోన్‌ లో మాట్లాడారు. కోవిడ్-19 విశ్వమారి విరుచుకుపడ్డ ప్రస్తుత కాలం లో భారతీయ పౌరుల సంక్షేమాని కి పూచీ పడేందుకు అమీర్ వ్యక్తిగతం గా తీసుకొంటున్న శ్రద్ధ ను ప్రధాన మంత్రి హృద‌య‌పూర్వకం గా అభినందించారు. దీనికి ప్రతి గా, అమీర్ గారు కతర్ లో భారతీయ సముదాయం అందిస్తున్నటువంటి తోడ్పాటు ను ప్రత్యేకించి భారతీయ ఆరోగ్య కార్యకర్త లు పోషిస్తున్నటువంటి పాత్ర ను ప్రశంసించారు. వర్తమాన స్థితి లో భారతదేశం నుండి కతర్ కు అత్యవసర వస్తువుల సరఫరా లో ఎటువంటి అంతరాయాన్నైనా సరే నివారించడానికి భారతదేశ అధికార వర్గాలు శ్రద్ధ వహిస్తున్నాయన్న సంగతి ని కూడా ప్రధాన మంత్రి ప్రస్తావించారు. త్వరలో రాబోయే అమీర్ గారి 40వ జన్మదినాన్ని దృష్టి లో పెట్టుకొని ప్ర‌ధాన‌ మంత్రి ఆయన కు ఆత్మీయ శుభాకాంక్షలు పలుకుతూ, వారి కి ఎల్లప్పుడూ చక్కని ఆరోగ్యం తో పాటు అన్ని కార్యాల లో సఫలత సిద్ధిస్తూ ఉండాలి అనే అభిలాష ను వ్యక్తం చేశారు.
భోపాల్ విమానాశ్ర‌యం లో ఎఎఐ కు చెందిన, అతిక్రమ‌ణ కు లోనైనటువంటి 106.76 ఎక‌రాల మేర‌ భూమి ని మ‌ధ్య ప్ర‌దేశ్ ప్ర‌భుత్వాని కి వదులుకోవడం కోసం ఎఎఐ తెచ్చిన ప్ర‌తిపాద‌న కు ఆమోదం తెలిపిన మంత్రివ‌ర్గం

భోపాల్ లోని గాంధీ న‌గ‌ర్ లో గ‌ల ఏర్ పోర్ట్ స్ అథారిటి ఆఫ్ ఇండియా (ఎఎఐ)కు చెందిన, అతిక్రమ‌ణ కు లోనైనటువంటి 106.76 ఎక‌రాల మేర‌ భూమి ని మ‌ధ్య ప్ర‌దేశ్ రాష్ట్ర ప్ర‌భుత్వాని కి వదులుకొనేందుకు ఎఎఐ తెచ్చిన ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ భూమి మ‌ధ్య ప్ర‌దేశ్ ప్ర‌భుత్వం ద్వారా ఇప్ప‌టికే ఇచ్చినటువంటి 96.56 ఎక‌రాల భూమి కి బ‌దులు గా ఉన్న‌టువంటిది. మ‌ధ్య ప్ర‌దేశ్ ప్ర‌భుత్వం ద్వారా దాదాపు 10.20 ఎక‌రాల భూమి ని ఎఎఐ కి ఇవ్వడం జరుగుతుంది. ప్ర‌యోజ‌నాలు: ఎఎఐ యొక్క అతిక్ర‌మ‌ణ కు గురైనటువంటి 106.76 ఎక‌రాల భూమి కి బ‌దులు గా, ర‌మార‌మి 96.56 ఎక‌రాల భూమి ని ఇచ్చేందుకు మ‌ధ్య ప్ర‌దేశ్ ప్ర‌భుత్వం అంగీక‌రించింది. ఈ భూమి భోపాల్ విమానాశ్ర‌యానికి ఇప్పుడు ఉన్న భూమి కి ఆనుకొని ఉంది. ఈ భూమి ని విమాన‌యాన ప్ర‌యోజ‌నాల కోసం ఎఎఐ ఉప‌యోగించుకొనేందుకు వీలు ఉంది. దీనితో ఎఎఐ యొక్క 106.76 ఎక‌రాల భూమి ని విముక్తం చేయ‌డం లో తోడ్పాటు లభించగ‌ల‌దు. ఈ భూమి ని మ‌ధ్య ప్ర‌దేశ్ రాష్ట్ర ప్ర‌భుత్వం విభిన్న ప్రయోజనాలకు గాను ఈసరికే వినియోగించుకొంటోంది. ఈ ప్రయోజనాలలో ప్ర‌భుత్వ కార్యాల‌యాల స్థాప‌న, పౌరుల‌ కు సౌకర్యవంతంగా ఉండే సేవ‌ లు మరియు సింధీ వలస కుటుంబాల‌ కు పున‌రావాసం క‌ల్పన వంటివి భాగం గా ఉన్నాయి. ఇంతవరకు, ఈ భూమి కి బ‌దులు గా, రాష్ట్ర ప్ర‌భుత్వం విమాన‌యాన ప్ర‌యోజ‌నాల కోసం భోపాల్ విమానాశ్ర‌యాన్ని ఆనుకొని ఉన్న‌టువంటి 96.56 ఎక‌రాల భూమి ని ఎఎఐ కి స‌మ‌కూర్చేందుకు సమ్మతించింది. ఇది జరిగిన తరువాత, ఈ భూమి కి బ‌దులు గా రాష్ట్ర ప్ర‌భుత్వం ఇవ్వ‌జూపిన భూమి ని ఎఎఐ విమాన‌యాన సంబంధిత కార్య‌క‌లాపాల‌ కు వినియోగించుకొనే ఆస్కారం ఉంది. తత్ఫలితం గా ఈ ఆమోదం వల్ల ప్ర‌జ‌ల కు విశాల ప్ర‌యోజ‌నాలు చేకూరగలవు.
ఆయుష్మాన్ భార‌త్ వ‌ల్ల అసమ్ లోని పేద రైతు ప్రాణాలు నిలచాయి

అస‌మ్ లో ఒక పేద వ‌రి రైతు ద్విజేన్ క‌లితా. ఆయన వయస్సు 35 ఏళ్ళు. ఆయన త‌ల కు తీవ్ర‌మైన గాయం అయింది. ఆయ‌న ను కామ‌రూప్ మెట్రో హాస్పిట‌ల్ లో చేర్చ‌గా, స్పృహ సగం త‌ప్పిన స్థితి లో ఆయన భరించలేనంత నొప్పి తో సతమతమవుతూ ఉన్నాడు. విస్తృత స్థాయి లో ప‌రీక్ష‌లు చేసిన త‌రువాత ఆయ‌న కు స‌బ్‌ డ్యూర‌ల్ హిమెటోమా ఉన్న‌ట్టు నిర్ధార‌ణ అయింది. దీనితో అత‌డి కి న్యూరో స‌ర్జ‌రీ, క్రేనియోప్లాస్టీ ల‌తో పాటు ఎక్సోజ‌న‌స్ గ్రాఫ్ట్ కూడా అవ‌స‌రపడింది. క‌లితా యొక్క ఆర్థిక ప‌రిస్థితి ని బ‌ట్టి చూస్తే ఈ రోగ చికిత్స ఖ‌ర్చుల‌ ను భ‌రించ‌డం అసాధ్యం అని ఆయన కుటుంబాని కి తోచింది. అయితే, ఆయ‌న కుటుంబాని కి ఆయుష్మాన్ భార‌త్‌-పిఎంజెఎవై ఒక‌టి ఉంది అన్న సంగ‌తి ని చెప్పిన మీద‌ట వారి లో ఒక ఆశ జ‌నించింది. ఈ ప‌థ‌కం లో భాగం గా ఆయ‌న నిర్దేశిత రోగ చికిత్స ను ఉచితం గా పొంద‌డానికి వీలు ప‌డుతుంది అని వారితో చెప్పారు. ఈ ప‌థ‌కం త‌న వంటి పేద ప్ర‌జ‌ల కు ఒక దీవెన వంటిది అని క‌లితా భావిస్తున్నారు. ఈ రోజు న ఆయన ఒక ఆరోగ్యవంతుడైన వ్యక్తి. అంతేకాదు, ప్ర‌పంచం లో కెల్లా అతి పెద్ద‌దైన‌టువంటి ఆరోగ్య ప‌థ‌కం యొక్క సాఫ‌ల్యాన్ని గురించి వివ‌రించ‌డం కోసం ప్ర‌ధాన మంత్రి తో భేటీ అయిన 31 మంది ల‌బ్ధిదారుల లో కలితా కూడా ఒక‌రు గా ఉన్నారు. స‌రిగ్గా ఒక సంవ‌త్స‌రం క్రితం 2018 లో ప్రారంభించ‌బ‌డిన ఆయుష్మాన్ భార‌త్ ప్ర‌పంచం లోనే అతి భారీ ఆరోగ్య బీమా ప‌థ‌కం గా ఉంది. దేశం లోని 10.74 కోట్ల కు పైబ‌డిన పేద‌ల కు వైద్య సౌక‌ర్యాలు సుల‌భం గా అందుబాటు లోకి తీసుకురావాల‌నేదే ఈ ప‌థ‌కం ధ్యేయం గా ఉంది. గ‌డ‌చిన సంవ‌త్స‌ర కాలం లో కలితా వంటి 50,000 మంది కి పైగా రోగులు వారి రాష్ట్రాని కి వెలుప‌ల ఆయుష్మాన్ భార‌త్ ద్వారా వైద్య సౌక‌ర్యాల ను పొందగలిగారు. ఆయుష్మాన్ భార‌త్ ప్ర‌ధాన మంత్రి జ‌న ఆరోగ్య యోజ‌న పిఎం-జెఎవై లో భాగం గా 16,085 ఆసుప‌త్రుల‌ ను పట్టిక లో చేర్చుకొని 41 ల‌క్ష‌ల మందికి పైగా ల‌బ్ధిదారుల‌ కు చికిత్స ను అందించడమైంది. అలాగే 10 కోట్ల ఇ-కార్డుల ను జారీ చేయ‌డం జ‌రిగింది. దేశం అంతటా ఆయుష్మాన్ భార‌త్ లో భాగం గా 20,700 కన్నా అధికంగా హెల్త్ ఎండ్ వెల్ నెస్ సెంట‌ర్ లను ప్రారంభించడమైంది. మరిన్ని వివ‌రాలను తెలుసుకోవాలంటే ఈ క్రింద క్లిక్ చేయ‌గ‌ల‌రు
భార‌తీయ డాక్ట‌ర్ ఒక‌రి తో అఫ్‌ గానిస్తాన్ రాయ‌బారి కి ఎదురైన అనుభవాన్ని గురించి ఒక ట్వీట్ లో వివ‌రించిన ప్ర‌ధాన మంత్రి

భారతదేశం లో అఫ్‌ గానిస్తాన్ రాయ‌బారి శ్రీ ఫరీద్ మామున్‌జ‌య్‌ ట్వీట్ పై ప్ర‌ధాన మంత్రి శ్రీ న‌రేంద్ర మోదీ ఈ రోజు న ఒక వ్యాఖ్య ను చేశారు. భార‌త‌దేశం లో ఒక డాక్ట‌ర్ వ‌ద్ద కు అఫ్‌గాన్ రాయ‌బారి వెళ్ళిన‌ప్పుడు ఆ వైద్యుడు తన రోగి భార‌త‌దేశం లో అఫ్‌గాన్ రాయ‌బారి అనే సంగ‌తి ని తెలుసుకొని ఒక సోద‌రుని వ‌ద్ద నుంచి తాను రుసుము ను వ‌సూలు చేయ‌నని చెప్తూ ఎలాంటి రుసుము ను తీసుకోవ‌డానికి నిరాక‌రించారని ఆయన మ‌న‌సు ను క‌ద‌లించి వేసేటటువంటి విషయాన్ని ఆ ట్వీట్ లో పోస్టు చేశారు. ఆ ట్వీట్ హిందీ బాష లో ఉంది. రాయ‌బారి ప్ర‌స్తావించిన ఈ సంఘ‌ట‌న భార‌త‌దేశం-అఫ్‌గానిస్తాన్ సంబంధాల ప‌రిమ‌ళాన్ని విరజిమ్ముతోందని ప్ర‌ధాన మంత్రి అభివర్ణించారు. మీరు ఒక కామెంట్ లో ఆహ్వానం లభించిన రాజ‌స్థాన్ లోని హ‌రిపురా కు కూడా వెళ్లండి అని అప్ గాన్ రాయబారి ని ప్రధాన మంత్రి కోరారు. అలాగే గుజ‌రాత్ లోని హ‌రిపుర కు సైతం వెళ్లవలసిందని, ఆ ప్రాంతాని కి త‌న‌దైన చ‌రిత్ర అంటూ ఉంద‌ని ప్ర‌ధాన మంత్రి సూచించారు. ఈ రోజు న జాతీయ వైద్యుల దినం కావ‌డం గ‌మ‌నించ‌ద‌గ్గ‌ది.